Alfred Molina

Alfred Molina, rodným menom Alfredo Molina (* 24. máj 1953, Londýn, Spojené kráľovstvo) je britsko-americký herec španielsko-talianskeho pôvodu. Ide o všestranného umelca, ktorý vie dobre zahrať všetky herecké žánre a polohy, od shakespearovských dramatických rolí až po role záporné.

Život 
Pochádza zo zmiešaného španielsko-talianskeho manželstva, jeho otec bol Španiel, matka Talianka.

Herectvo vyštudoval v londýnskej Guidhall School of Music and Drama, po jej absolutóriu začínal ako herec pouličného divadla, potom bol v angažmán v londýnskom National Youth Theatre. V roku 1977 sa dostal do Kráľovskej shakespearovské spoločnosti, pravidelne hosťuje aj v londýnskom Národnom divadle. Od roku 1998 vystupuje aj v divadle na Broadwayi, kde získal nomináciu na prestížnu divadelnú cenu Tony.

V televízii vystupuje od roku 1978, od roku 1981 hrá aj vo filme. Vo filme debutoval epizódnou úlohou v snímke Dobyvatelia stratenej archy.

Medzi jeho najznámejšie úlohy patrí napríklad Diego River v snímke Frida z roku 2002, či biskup Aringarosa vo filme Da Vinciho kód z roku 2006.

Iné projekty

Externé odkazy

Zdroj 

Anglickí filmoví herci
Anglickí televízni herci
Filmoví herci USA
Televízni herci USA
Držitelia Drama Desk
Anglické osobnosti španielskeho pôvodu
Anglické osobnosti talianskeho pôvodu
Osobnosti USA španielskeho pôvodu
Osobnosti USA talianskeho pôvodu
Naturalizované osobnosti USA
Osobnosti z Londýna
Rozprávači audiokníh